**Газета «Медицина для Вас» № 05 от 22.07.2020г**

**Тұрғындар арасында АИТВ жұқпасы берілуін ескерту мақсатында секс қызметкерлерімен алдын алу жұмысын жүргізу**

Қазақстанда, атап айтқанда, Нұр-Сұлтан қаласында АИТВ жұқпасының жыныстық жолмен берілуінің жоғарылауы байқалады.

Әйелдер мен қыздардың анатомо-физиологиялық құрылысының ерекшелігіне байланысты АИТВ жұқпасының жұғу қаупі басым. Неге АИТВ жұқпасының жыныстық жолмен берілу қаупі еркектерге карағанда әйелдерде жоғары?

Жыныстық қатынас кезінде әйелдердің еркектерден жұқтыру мүмкіндігі үш есе артык. Бұл келесі ережелермен түсіндіріледі:

- қорғалмаған жыныстық қатынас кезінде әйел қынапына түсетін еркектің ұрық сұйықтығының көлемі әйел жыныс сұйықтығынан 2-4 есе көп, сондықтан әйел денесіне енетін вирустар да көбірек болады.

- АИТВ әйел жыныс сұйықтығына қарағанда, еркектің ұрық сұйыктығында басым болады.

Әсіресе, коммерциялық секс-бизнеспен айналысатын және ішімдік пен есірткі кабылдайтын әйелдерде АИТВ және жыныстық жолмен берілетін жұқпалы аурулар жұқтыру қаупі жоғарылайды.

Коммерциялық секс-бизнеспен айналысатын әйелдердің серіктестері қорғалмаған жыныстық қатынаста көп болатын және бас бостандығынан айыру орындарынан босаған адамдар болуы да мүмкін. Осы топ арасында әйелдердің АИТВ жұқтыруының негізгі себебі жыныстық серіктесін өте жиі ауыстыру болып табылады. Орта шамамен секс кызметкері күніне 5-10 тұтынушыны қабылдайды.Бұған осы топта АИТВ жұкпасы мен жыныстық жолмен берілетін жұқпалы аурулармен (ЖЖБЖА) ауыратындар санының жоғарылауы дәлел. Осылайша «Достық» кабинетіне қаралған секс қызметкерлерінің 80% жыныстық жолмен берілетін дерттерге шалдыққан.

Сондықтан жыныстық қатынас кезінде АИТВ жұқпасы мен ЖЖБЖА берілуін болдырмайтын алдын алу шаралары бар екенін есте сақтаған жөн:

- барлық жыныстық қатынас түрінде мүшекапты дұрыс пайдалану керек, себебі АИТВ жұқпасы вирусының адам денесіне енуіне тек мүшеқап кедергі жасайды;

- кез келген кездейсоқ және ретсіз жыныстық қатынастардан сақтану;

- АИТВ-ны қаннан анықтау үшін тексерілу (ИФТ әдісімен, экспресс-тестілеу).

АИТВ жұқпасының жыныстық жолмен таралуын болдырмау үшін, ЖИТС орталығының алдын алу бөлімінің мамандары күн сайын секс кызметкерлер жиналатын орындарға шығып, қауіпсіз жыныстық өмір салтын ұстану туралы кеңес береді, ақпараттық құралдар таратып, экспресс-тестілеу өткізеді.

Нұр-Сұлтан қаласында арнайы құрылған ЖИТС орталығының «Достық» кабінетінде әйелдердің анонимді түрде АИТВ-ға тексерілуге және дерматолог пен гинекологтан ЖЖБЖ-ға арнайы ем алуға кұқығы бар.

 C.Т. Нургалиева эпидемиолог көмекшісі

«ЖИТС-тың алдын алу және оған

 қарсы күрес орталығы» МКҚК